CELEX: 32021R1151
Language: da
Date: 2021-07-07 00:00:00
Title: Europa-Parlamentets og Rådets forordning (EU) 2021/1151 af 7. juli 2021 om ændring af forordning (EU) 2019/816 og (EU) 2019/818, for så vidt angår fastsættelse af betingelserne for adgang til andre EU-informationssystemer med henblik på det europæiske system vedrørende rejseinformation og rejsetilladelse

14.7.2021   
               
               
                  DA
               
               
                  Den Europæiske Unions Tidende
               
               
                  L 249/7
               
            
         EUROPA-PARLAMENTETS OG RÅDETS FORORDNING (EU) 2021/1151
         af 7. juli 2021
         om ændring af forordning (EU) 2019/816 og (EU) 2019/818, for så vidt angår fastsættelse af betingelserne for adgang til andre EU-informationssystemer med henblik på det europæiske system vedrørende rejseinformation og rejsetilladelse
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 82, stk. 1, litra d),
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         efter den almindelige lovgivningsprocedure (1), og
         ud fra følgende betragtninger:
         
                     (1)
                  
                  
                     Ved Europa-Parlamentets og Rådets forordning (EU) 2018/1240 (2) blev det europæiske system vedrørende rejseinformation og rejsetilladelse (»ETIAS«) oprettet med henblik på tredjelandsstatsborgere, der er fritaget for kravet om at være i besiddelse af et visum, når de passerer Unionens ydre grænser. I nævnte forordning fastsættes betingelserne og procedurerne for udstedelse af eller afslag på rejsetilladelser under ETIAS.
                  
               
                     (2)
                  
                  
                     ETIAS gør det muligt at tage højde for, om disse tredjelandsstatsborgeres ophold på medlemsstaternes område ville udgøre en risiko for sikkerheden eller for ulovlig indvandring eller en høj risiko for epidemi.
                  
               
                     (3)
                  
                  
                     For at gøre det muligt for ETIAS' centrale system at behandle ansøgningsmapperne som omhandlet i forordning (EU) 2018/1240 er det nødvendigt at etablere interoperabilitet mellem ETIAS-informationssystemet, på den ene side, og ind- og udrejsesystemet, visuminformationssystemet (»VIS«), Schengeninformationssystemet (»SIS«), Eurodac og det europæiske informationssystem vedrørende strafferegistre — tredjelandsstatsborgere (»ECRIS-TCN«) (»andre EU-informationssystemer«) samt Europoloplysninger som defineret i nævnte forordning (»Europoloplysninger«), på den anden side.
                  
               
                     (4)
                  
                  
                     Denne forordning fastsætter sammen med Europa-Parlamentets og Rådets forordning (EU) 2021/1150 (3) og (EU) 2021/1152 (4) regler om gennemførelsen af interoperabilitet mellem ETIAS-informationssystemet, på den ene side, og andre EU-informationssystemer og Europoloplysningerne, på den anden side, samt om betingelserne for ETIAS' søgning i de oplysninger, der er lagret i andre EU-informationssystemer, og Europoloplysningerne med henblik på automatisk at finde hit. Som følge heraf er det nødvendig at ændre Europa-Parlamentets og Rådets forordning (EU) 2019/816 (5) og (EU) 2019/818 (6) for at forbinde ETIAS' centrale system med andre EU-informationssystemer og Europoloplysningerne og specificere, hvilke oplysninger der vil blive sendt mellem disse EU-informationssystemer og Europoloplysningerne.
                  
               
                     (5)
                  
                  
                     For så vidt angår gennemførelsen af interoperabilitet med Eurodac, jf. forordning (EU) 2018/1240, vil de nødvendige konsekvensændringer blive vedtaget, når omarbejdningen af Europa-Parlamentets og Rådets forordning (EU) nr. 603/2013 (7) er vedtaget.
                  
               
                     (6)
                  
                  
                     Den europæiske søgeportal (ESP), der blev oprettet ved Europa-Parlamentets og Rådets forordning (EU) 2019/817 (8) og forordning (EU) 2019/818, vil gøre det muligt at foretage en parallel forespørgsel i de oplysninger, der lagres i ETIAS, og de oplysninger, der lagres i de andre berørte EU-informationssystemer.
                  
               
                     (7)
                  
                  
                     Der bør fastsættes tekniske ordninger, der gør det muligt via ETIAS regelmæssigt og automatisk at verificere i andre systemer, om betingelserne for at opbevare ansøgningsmapper som fastsat i forordning (EU) 2018/1240 stadig er opfyldt.
                  
               
                     (8)
                  
                  
                     Medlemsstaterne indsamler og behandler allerede oplysninger om tredjelandsstatsborgere som defineret i forordning (EU) 2019/816 med henblik på nævnte forordning. Nærværende forordning pålægger ikke medlemsstaterne nogen forpligtelse til at ændre eller udvide de kategorier af oplysninger om tredjelandsstatsborgere som defineret i forordning (EU) 2019/816, der allerede indsamles i henhold til nævnte forordning. Med henblik på forespørgsler i ECRIS-TCN fra ETIAS bør kun påtegninger, som angiver, at tredjelandsstatsborgere som defineret i forordning (EU) 2019/816 er blevet dømt for en terrorhandling eller enhver anden strafbar handling, der er opført i bilaget til forordning (EU) 2018/1240, hvis de pågældende strafbare handlinger i henhold til national ret kan straffes med frihedsstraf eller en anden frihedsberøvende foranstaltning af en maksimal varighed på mindst tre år, og domsstatens kode tilføjes ECRIS-TCN-dataposten.
                  
               
                     (9)
                  
                  
                     I overensstemmelse med forordning (EU) 2019/816 og med henblik på at støtte ETIAS-målet om at bidrage til et højt sikkerhedsniveau ved at indføre en grundig vurdering af ansøgernes risiko for sikkerheden forud for deres ankomst til grænseovergangssteder ved de ydre grænser for derved at fastslå, om der er konkrete indicier for eller rimelig grund baseret på konkrete indicier til at fastslå, at personens tilstedeværelse på medlemsstaternes område udgør en risiko for sikkerheden, bør ETIAS kunne verificere, om der er sammenfald mellem oplysningerne i ETIAS-ansøgningsmapper og oplysningerne lagret i ECRIS-TCN for så vidt angår, hvilke medlemsstater der ligger inde med oplysninger om tidligere straffedomme afsagt over tredjelandsstatsborgere som defineret i forordning (EU) 2019/816, der inden for de seneste 25 år er blevet dømt for en terrorhandling eller inden for de seneste 15 år for enhver anden alvorlig strafbar handling, der er opført i bilaget til forordning (EU) 2018/1240, hvis de pågældende strafbare handlinger i henhold til national ret kan straffes med frihedsstraf eller en anden frihedsberøvende foranstaltning af en maksimal varighed på mindst tre år.
                  
               
                     (10)
                  
                  
                     Betingelserne, herunder adgangsrettighederne, for, hvordan den centrale ETIAS-enhed og de nationale ETIAS-enheder er i stand til at søge i oplysninger, der er lagret i andre EU-informationssystemer med henblik på ETIAS, bør fastlægges ved hjælp af klare og præcise regler vedrørende den centrale ETIAS-enheds og de nationale ETIAS-enheders adgang til oplysninger, der er lagret i andre EU-informationssystemer, typerne af forespørgsler og kategorierne af oplysninger, som alt sammen bør begrænses til det, der er strengt nødvendigt for, at de kan udføre deres opgaver. På samme måde bør oplysninger, der er lagret i ETIAS-ansøgningsmapperne, kun være synlige for de medlemsstater, der i overensstemmelse med ordningerne for deres deltagelse driver de bagved liggende informationssystemer.
                  
               
                     (11)
                  
                  
                     Et hit i ECRIS-TCN bør ikke i sig selv tages til indtægt for, at den berørte tredjelandsstatsborger som defineret i forordning (EU) 2019/816 er blevet dømt i de medlemsstater, der er angivet. Tidligere straffedomme bør kun bekræftes på grundlag af strafferegisteroplysninger fra de berørte medlemsstater.
                  
               
                     (12)
                  
                  
                     I henhold til forordning (EU) 2018/1240 skal Den Europæiske Unions Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA), der blev oprettet ved Europa-Parlamentets og Rådets forordning (EU) 2018/1726 (9), være ansvarligt for ETIAS-informationssystemets udformnings- og udviklingsfase.
                  
               
                     (13)
                  
                  
                     Denne forordning berører ikke Europa-Parlamentets og Rådets direktiv 2004/38/EF (10).
                  
               
                     (14)
                  
                  
                     I medfør af artikel 1 og 2 i protokol nr. 22 om Danmarks stilling, der er knyttet som bilag til traktaten om Den Europæiske Union (TEU) og til traktaten om Den Europæiske Unions funktionsmåde (TEUF), deltager Danmark ikke i vedtagelsen af denne forordning, som ikke er bindende for og ikke finder anvendelse i Danmark.
                  
               
                     (15)
                  
                  
                     I medfør af artikel 3 i protokol nr. 21 om Det Forenede Kongeriges og Irlands stilling for få vidt angår området med frihed, sikkerhed og retfærdighed, der er knyttet som bilag til TEU og TEUF, kan Irland meddele Rådets formand, at det ønsker at deltage i vedtagelsen og anvendelsen af denne forordning.
                  
               
                     (16)
                  
                  
                     I medfør af artikel 1 og 2 og artikel 4a, stk. 1, i protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, der er knyttet som bilag til TEU og TEUF, og med forbehold af artikel 4 i samme protokol, deltager Irland ikke i vedtagelsen af denne forordning, som ikke er bindende for og ikke finder anvendelse i Irland.
                  
               
                     (17)
                  
                  
                     Forordning (EU) 2019/816 og (EU) 2019/818 bør derfor ændres i overensstemmelse hermed.
                  
               
                     (18)
                  
                  
                     Målene for denne forordning, nemlig at ændre forordning (EU) 2019/816 og (EU) 2019/818 for at forbinde ETIAS' centrale system med andre EU-informationssystemer og til Europoloplysningerne og for at specificere, hvilke oplysninger der vil blive sendt til og fra disse EU-informationssystemer og Europoloplysningerne, kan ikke i tilstrækkelig grad opfyldes af medlemsstaterne, men kan på grund af deres omfang og virkninger bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå disse mål.
                  
               
                     (19)
                  
                  
                     Den Europæiske Tilsynsførende for Databeskyttelse er blevet hørt i overensstemmelse med artikel 41, stk. 2, i Europa-Parlamentets og Rådets forordning (EU) 2018/1725 (11) —
                  
               VEDTAGET DENNE FORORDNING:
         
            Artikel 1
            Ændring af forordning (EU) 2019/816
            I forordning (EU) 2019/816 foretages følgende ændringer:
            
                        1)
                     
                     
                        I artikel 1 tilføjes følgende litra:
                        
                                    »e)
                                 
                                 
                                    de betingelser, hvorpå oplysninger i ECRIS-TCN kan anvendes af den centrale ETIAS-enhed, der blev oprettet i Det Europæiske Agentur for Grænse- og Kystbevogtning i overensstemmelse med artikel 7 i Europa-Parlamentets og Rådets forordning (EU) 2018/1240 (*), med henblik på at støtte ETIAS-målet om at bidrage til et højt sikkerhedsniveau ved at indføre en grundig vurdering af ansøgernes risiko for sikkerheden forud for deres ankomst til grænseovergangssteder ved de ydre grænser for derved at fastslå, om der er konkrete indicier for eller rimelig grund baseret på konkrete indicier til at fastslå, at personens tilstedeværelse på medlemsstaternes område udgør en risiko for sikkerheden.
                                 
                              
                           (*)  Europa-Parlamentets og Rådets forordning (EU) 2018/1240 af 12. september 2018 om oprettelse af et europæisk system vedrørende rejseinformation og rejsetilladelse (ETIAS) og om ændring af forordning (EU) nr. 1077/2011, (EU) nr. 515/2014, (EU) 2016/399 (EU) 2016/1624 og (EU) 2017/2226 (EUT L 236 af 19.9.2018, s. 1).«"
                        
                     
                  
                        2)
                     
                     
                        Artikel 2 affattes således:
                        
                           »Artikel 2
                           Anvendelsesområde
                           Denne forordning finder anvendelse på behandling af identitetsoplysninger om tredjelandsstatsborgere, der har været genstand for straffedomme i medlemsstaterne, med henblik på bestemmelse af, i hvilke medlemsstater sådanne straffedomme blev afsagt. Med undtagelse af artikel 5, stk. 1, litra b), nr. ii), finder de bestemmelser i denne forordning, der finder anvendelse på tredjelandsstatsborgere, også anvendelse på unionsborgere, som også er statsborgere i et tredjeland, og som har været genstand for straffedomme i medlemsstaterne.
                           Denne forordning:
                           
                                       a)
                                    
                                    
                                       støtter VIS-målet om at vurdere, hvorvidt en person, der ansøger om et visum, et visum til længerevarende ophold eller en opholdstilladelse, vil kunne udgøre en trussel mod den offentlige orden eller den indre sikkerhed i overensstemmelse med forordning (EF) nr. 767/2008
                                    
                                 
                                       b)
                                    
                                    
                                       støtter ETIAS-målet om at bidrage til et højt sikkerhedsniveau i overensstemmelse med forordning (EU) 2018/1240
                                    
                                 
                                       c)
                                    
                                    
                                       letter og bidrager til en korrekt identifikation af personer i overensstemmelse med nærværende forordning og med forordning (EU) 2019/818.«
                                    
                                 
                     
                  
                        3)
                     
                     
                        Artikel 3, nr. 6), affattes således:
                        
                                    »6)
                                 
                                 
                                    »kompetente myndigheder«: de centrale myndigheder, Eurojust, Europol, EPPO, de udpegede VIS-myndigheder som omhandlet i artikel 9d og artikel 22b, stk. 13, i forordning (EF) nr. 767/2008 og den centrale ETIAS-enhed, der har beføjelse til at opnå adgang til eller foretage forespørgsel i ECRIS-TCN i overensstemmelse med nærværende forordning«.
                                 
                              
                  
                        4)
                     
                     
                        Artikel 5 ændres således:
                        
                                    a)
                                 
                                 
                                    Stk. 1 ændres således:
                                    
                                                i)
                                             
                                             
                                                Litra a), nr. iii), første led, affattes således:
                                                
                                                            »—
                                                         
                                                         
                                                            identitetsnummer, eller typen af og nummeret på den pågældende persons identifikationsdokumenter, herunder rejsedokumenter, samt navnet på den udstedende myndighed«.
                                                         
                                                      
                                          
                                                ii)
                                             
                                             
                                                Litra c) affattes således:
                                                
                                                            »c)
                                                         
                                                         
                                                            en påtegning, som med henblik på forordning (EF) nr. 767/2008 og (EU) 2018/1240 angiver, at den pågældende tredjelandsstatsborger inden for de seneste 25 år er blevet dømt for en terrorhandling eller inden for de seneste 15 år er blevet dømt for enhver anden strafbar handling, der er opført i bilaget til forordning (EU) 2018/1240, hvis den i henhold til national ret kan straffes med frihedsstraf eller en anden frihedsberøvende foranstaltning af en maksimal varighed på mindst tre år, herunder domsstatens kode.«
                                                         
                                                      
                                          
                              
                                    b)
                                 
                                 
                                    Stk. 7 affattes således:
                                    
                                       »7.   Påtegninger og domsstatens kode som omhandlet i denne artikels stk. 1, litra c), skal kun være tilgængelige og søgbare fra:
                                       
                                                   a)
                                                
                                                
                                                   det centrale VIS-system som oprettet ved artikel 2a, stk. 1, litra b), i forordning (EF) nr. 767/2008 med henblik på verifikation i medfør af nærværende forordnings artikel 7a sammenholdt med artikel 9a, stk. 4, litra e), eller artikel 22b, stk. 3, litra e), i forordning (EF) nr. 767/2008
                                                
                                             
                                                   b)
                                                
                                                
                                                   ETIAS' centrale system som defineret i artikel 3, stk. 1, nr. 25), i forordning (EU) 2018/1240 med henblik på verifikation i henhold til nærværende forordnings artikel 7b sammenholdt med artikel 20, stk. 2, litra n), i forordning (EU) 2018/1240, hvor der er givet et hit efter den automatiske verifikation i medfør af nævnte forordnings artikel 20, artikel 24, stk. 6, litra c), nr. ii), og artikel 54, stk. 1, litra b).
                                                
                                             Med forbehold af nærværende stykkes første afsnit må påtegninger og domsstatens eller domsstaternes kode omhandlet i stk. 1, litra c), ikke være synlige for nogen anden myndighed end den centrale myndighed i den domsstat, der har oprettet den påtegnede datapost.«
                                    
                                 
                              
                  
                        5)
                     
                     
                        Artikel 7, stk. 7, affattes således:
                        
                           »7.   I tilfælde af et hit oplyser det centrale system eller CIR automatisk den kompetente myndighed om, hvilke medlemsstater der ligger inde med strafferegisteroplysninger om tredjelandsstatsborgeren, sammen med de dertil knyttede referencenumre, der er omhandlet i artikel 5, stk. 1, og eventuelle dertil hørende identitetsoplysninger. Sådanne identitetsoplysninger må kun anvendes til verifikation af den pågældende tredjelandsstatsborgers identitet. Resultatet af en søgning i det centrale system må kun anvendes med henblik på at:
                           
                                       a)
                                    
                                    
                                       fremsætte en anmodning i medfør af artikel 6 i rammeafgørelse 2009/315/RIA
                                    
                                 
                                       b)
                                    
                                    
                                       fremsætte en anmodning som omhandlet i denne forordnings artikel 17, stk. 3
                                    
                                 
                                       c)
                                    
                                    
                                       støtte VIS-målet om at vurdere, hvorvidt en person, der ansøger om et visum, et visum til længerevarende ophold eller en opholdstilladelse, vil kunne udgøre en trussel mod den offentlige orden eller den offentlige sikkerhed i overensstemmelse med forordning (EF) nr. 767/2008, eller
                                    
                                 
                                       d)
                                    
                                    
                                       støtte ETIAS-målet om at bidrage til et højt sikkerhedsniveau i overensstemmelse med forordning (EU) 2018/1240.«
                                    
                                 
                     
                  
                        6)
                     
                     
                        Følgende artikel indsættes:
                        
                           »Artikel 7b
                           Anvendelse af ECRIS-TCN til ETIAS-verifikation
                           
                              1.   Med henblik på at udføre de opgaver, der er pålagt den ved forordning (EU) 2018/1240, har den centrale ETIAS-enhed ret til at tilgå og søge ECRIS-TCN-oplysninger. Den centrale ETIAS-enhed må dog i overensstemmelse med nævnte forordnings artikel 11, stk. 8, kun tilgå de dataposter, hvortil der er tilføjet en påtegning i medfør af nærværende forordnings artikel 5, stk. 1, litra c).
                              De i første afsnit omhandlede oplysninger må kun anvendes med henblik på verifikation foretaget af:
                              
                                          a)
                                       
                                       
                                          den centrale ETIAS-enhed i medfør af artikel 22 i forordning (EU) 2018/1240, eller
                                       
                                    
                                          b)
                                       
                                       
                                          de nationale ETIAS-enheder i medfør af artikel 25a, stk. 2, i forordning (EU) 2018/1240 med henblik på søgning i nationale strafferegistre; de nationale strafferegistre konsulteres forud for de vurderinger og afgørelser, der er omhandlet i nævnte forordnings artikel 26, og, hvor det er relevant, forud for vurderingerne og udtalelserne i medfør af nævnte forordnings artikel 28.
                                       
                                    
                           
                              2.   CIR kobles til ESP for at muliggøre den automatiserede verifikation i medfør af artikel 20, artikel 24, stk. 6, litra c), nr. ii), og artikel 54, stk. 1, litra b), i forordning (EU) 2018/1240.
                           
                           
                              3.   Uden at det berører artikel 24 i forordning (EU) 2018/1240 skal den automatiserede verifikation i medfør af nævnte forordnings artikel 20, artikel 24, stk. 6, litra c), nr. ii), og artikel 54, stk. 1, litra b), muliggøre den efterfølgende verifikation i henhold til nævnte forordnings artikel 22 og 26.
                              For at kunne foretage den verifikation, der er omhandlet i artikel 20, stk. 2, litra n), i forordning (EU) 2018/1240, anvender ETIAS' centrale system ESP til at sammenligne oplysningerne i ETIAS med de ECRIS-TCN-oplysninger, der har fået tilføjet en påtegning, i medfør af nærværende forordnings artikel 5, stk. 1, litra c), og artikel 11, stk. 8, i forordning (EU) 2018/1240 ved brug af de oplysninger, der er anført i sammenligningstabellen i nærværende forordnings bilag II.«
                           
                        
                     
                  
                        7)
                     
                     
                        Artikel 8, stk. 3, affattes således:
                        
                           »3.   Påtegninger som omhandlet i artikel 5, stk. 1, litra c), slettes automatisk ved udløbet af den lagringsperiode, der er omhandlet i denne artikels stk. 1, eller 25 år efter oprettelsen af påtegningen for så vidt angår domme i forbindelse med terrorhandlinger eller 15 år efter oprettelsen af påtegningen for så vidt angår domme i forbindelse med andre strafbare handlinger, alt efter hvad der kommer først.«
                        
                     
                  
                        8)
                     
                     
                        Artikel 24, stk. 1, affattes således:
                        
                           »1.   De oplysninger, der er indlæst i det centrale system og i CIR, må kun behandles med henblik på:
                           
                                       a)
                                    
                                    
                                       bestemmelse af, hvilke medlemsstater der ligger inde med strafferegisteroplysninger om tredjelandsstatsborgere
                                    
                                 
                                       b)
                                    
                                    
                                       at støtte VIS-målet om at vurdere, hvorvidt en person, der ansøger om et visum, et visum til længerevarende ophold eller en opholdstilladelse, vil kunne udgøre en trussel mod den offentlige orden eller den indre sikkerhed i overensstemmelse med forordning (EF) nr. 767/2008, eller
                                    
                                 
                                       c)
                                    
                                    
                                       at støtte ETIAS-målet om at bidrage til et højt sikkerhedsniveau i overensstemmelse med forordning (EU) 2018/1240.
                                    
                                 Oplysningerne indlæst i CIR behandles også i overensstemmelse med forordning (EU) 2019/818 for at lette og bistå med korrekt identifikation af personer registreret i ECRIS-TCN i overensstemmelse med nærværende forordning.«
                        
                     
                  
                        9)
                     
                     
                        Følgende artikel indsættes:
                        
                           »Artikel 31b
                           Opbevaring af logfiler med henblik på interoperabilitet med ETIAS
                           Med henblik på de søgninger, der er omhandlet i dennes forordnings artikel 7b, opbevares en logfil for hver behandling af ECRIS-TCN-oplysninger, der foretages i CIR og ETIAS i overensstemmelse med artikel 69 i forordning (EU) 2018/1240.«
                        
                     
                  
                        10)
                     
                     
                        Artikel 32, stk. 3, andet afsnit, affattes således:
                        »Hver måned forelægger eu-LISA Kommissionen statistikker vedrørende registrering, lagring og udveksling af strafferegisteroplysninger gennem ECRIS-TCN og ECRIS-referencegennemførelsen, herunder statistikker om de dataposter, der omfatter en påtegning som omhandlet i artikel 5, stk. 1, litra c). eu-LISA sikrer, at det ikke er muligt at identificere enkeltpersoner på grundlag af disse statistikker. eu-LISA giver Kommissionen efter dennes anmodning statistikker om særlige aspekter i forbindelse med gennemførelsen af denne forordning.«
                     
                  
                        11)
                     
                     
                        Følgende bilag indsættes:
                        
                           
                              »BILAG II
                              Sammenligningstabel
                              
                                          Oplysninger som omhandlet i artikel 17, stk. 2, i forordning (EU) 2018/1240, som ETIAS' centrale system sender
                                       
                                       
                                          De tilsvarende ECRIS-TCN-oplysninger omhandlet i denne forordnings artikel 5, stk. 1, som oplysningerne i ETIAS skal sammenlignes med
                                       
                                    
                                          efternavn (familienavn)
                                       
                                       
                                          efternavn
                                       
                                    
                                          fødenavn
                                       
                                       
                                          tidligere navne
                                       
                                    
                                          fornavn(e)
                                       
                                       
                                          fornavne
                                       
                                    
                                          andre navne (kaldenavn(e), kunstnernavn(e), sædvanlige navn(e))
                                       
                                       
                                          pseudonymer eller kaldenavne
                                       
                                    
                                          fødselsdato
                                       
                                       
                                          fødselsdato
                                       
                                    
                                          fødested
                                       
                                       
                                          fødested (by og land)
                                       
                                    
                                          fødeland
                                       
                                       
                                          fødested (by og land)
                                       
                                    
                                          køn
                                       
                                       
                                          køn
                                       
                                    
                                          nuværende nationalitet
                                       
                                       
                                          nationalitet eller nationaliteter
                                       
                                    
                                          eventuelle andre nationaliteter, hvis sådanne findes
                                       
                                       
                                          nationalitet eller nationaliteter
                                       
                                    
                                          rejsedokumentets type
                                       
                                       
                                          typen af den pågældende persons rejsedokumenter
                                       
                                    
                                          rejsedokumentets nummer
                                       
                                       
                                          nummeret på den pågældende persons rejsedokumenter
                                       
                                    
                                          rejsedokumentets udstedelsesland
                                       
                                       
                                          navnet på den udstedende myndighed
                                       
                                    
                        
                     
                  
         
            Artikel 2
            Ændring af forordning (EU) 2019/818
            I forordning (EU) 2019/818 foretages følgende ændringer:
            
                        1)
                     
                     
                        I artikel 18 indsættes følgende stykke:
                        
                           »1b.   Med henblik på artikel 20 i forordning (EU) 2018/1240 lagres der i CIR også, logisk adskilt fra oplysningerne omhandlet i nærværende artikels stk. 1, de oplysninger, der er omhandlet i artikel 5, stk. 1, litra c), i forordning (EU) 2019/816. De oplysninger, der er omhandlet i artikel 5, stk. 1, litra c), i forordning (EU) 2019/816, må kun være tilgængelige på den måde, der er omhandlet i nævnte forordnings artikel 5, stk. 7.«
                        
                     
                  
                        2)
                     
                     
                        I artikel 68 indsættes følgende stykke:
                        
                           »1b.   Uden at det berører denne artikels stk. 1, idriftsættes ESP udelukkende med henblik på den automatiske verifikation i medfør af artikel 20, artikel 23, artikel 24, stk. 6, litra c), nr. ii), artikel 41 og artikel 54, stk. 1, litra b), i forordning (EU) 2018/1240, når betingelserne i nævnte forordnings artikel 88 er opfyldt.«
                        
                     
                  
         
            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            Udfærdiget i Strasbourg, den 7. juli 2021.
            
               
                  På Europa-Parlamentets vegne
               
               D. M. SASSOLI
               
                  Formand
               
            
            
               
                  På Rådets vegne
               
               A. LOGAR
               
                  Formand
               
            
         
         
            (1)  Europa-Parlamentets holdning af 8.6.2021 (endnu ikke offentliggjort i EUT) og Rådets afgørelse af 28.6.2021.
         
            (2)  Europa-Parlamentets og Rådets forordning (EU) 2018/1240 af 12. september 2018 om oprettelse af et europæisk system vedrørende rejseinformation og rejsetilladelse (ETIAS) og om ændring af forordning (EU) nr. 1077/2011, (EU) nr. 515/2014, (EU) 2016/399 (EU) 2016/1624 og (EU) 2017/2226 (EUT L 236 af 19.9.2018, s. 1).
         
            (3)  Europa-Parlamentets og Rådets forordning (EU) 2021/1150 af 7. juli 2021 om ændring af forordning (EU) 2018/1862 og (EU) 2019/818, for så vidt angår fastlæggelse af betingelserne for at tilgå andre EU-informationssystemer med henblik på det europæiske EU-system vedrørende rejseinformation og rejsetilladelse (se side 1 i denne EUT).
         
            (4)  Europa-Parlamentets og Rådets forordning (EU) 2021/1152 af 7. juli 2021 om ændring af forordning (EF) nr. 767/2008, (EU) 2017/2226, (EU) 2018/1240, (EU) 2018/1860, (EU) 2018/1861 og (EU) 2019/817, for så vidt angår fastlæggelse af betingelserne for adgang til andre EU-informationssystemer med henblik på det europæiske system vedrørende rejseinformation og rejsetilladelse (se side 15 i denne EUT).
         
            (5)  Europa-Parlamentets og Rådets forordning (EU) 2019/816 af 17. april 2019 om oprettelse af et centralt system til bestemmelse af, hvilke medlemsstater der ligger inde med oplysninger om straffedomme afsagt over tredjelandsstatsborgere og statsløse personer (ECRIS-TCN) for at supplere det europæiske informationssystem vedrørende strafferegistre, og om ændring af forordning (EU) 2018/1726 (EUT L 135 af 22.5.2019, s. 1).
         
            (6)  Europa-Parlamentets og Rådets forordning (EU) 2019/818 af 20. maj 2019 om fastsættelse af en ramme for interoperabilitet mellem EU-informationssystemer vedrørende politisamarbejde og retligt samarbejde, asyl og migration og om ændring af forordning (EU) 2018/1726, (EU) 2018/1862 og (EU) 2019/816 (EUT L 135 af 22.5.2019, s. 85).
         
            (7)  Europa-Parlamentets og Rådets forordning (EU) nr. 603/2013 af 26. juni 2013 om oprettelse af »Eurodac« til sammenligning af fingeraftryk med henblik på en effektiv anvendelse af forordning (EU) nr. 604/2013 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en ansøgning om international beskyttelse, der er indgivet i en af medlemsstaterne af en tredjelandsstatsborger eller en statsløs og om medlemsstaternes retshåndhævende myndigheders og Europols adgang til at indgive anmodning om sammenligning med Eurodacoplysninger med henblik på retshåndhævelse og om ændring af forordning (EU) nr. 1077/2011 om oprettelse af et europæisk agentur for den operationelle forvaltning af store it-systemer inden for området med frihed, sikkerhed og retfærdighed (EUT L 180 af 29.6.2013, s. 1).
         
            (8)  Europa-Parlamentets og Rådets forordning (EU) 2019/817 af 20. maj 2019 om fastsættelse af en ramme for interoperabilitet mellem EU-informationssystemer vedrørende grænser og visum og om ændring af Europa-Parlamentets og Rådets forordning (EF) nr. 767/2008, (EU) 2016/399, (EU) 2017/2226, (EU) 2018/1240, (EU) 2018/1726 og (EU) 2018/1861, Rådets beslutning 2004/512/EF og Rådets afgørelse 2008/633/RIA (EUT L 135 af 22.5.2019, s. 27).
         
            (9)  Europa-Parlamentets og Rådets forordning (EU) 2018/1726 af 14. november 2018 om Den Europæiske Unions Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA) og om ændring af forordning (EF) nr. 1987/2006 og Rådets afgørelse 2007/533/RIA og om ophævelse af forordning (EU) nr. 1077/2011 (EUT L 295 af 21.11.2018, s. 99).
         
            (10)  Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EØF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EUT L 158 af 30.4.2004, s. 77).
         
            (11)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).